કલર્સના સૌથી લોકપ્રિય રિયલિટી શો બિગ બૉસ 8માં ગૌતમ ગુલાટી અને સોનાલી રાઉતનો રોમાંસ ખીલી ઉઠ્યો છે . બંને એક - બીજામાં રસ લેતા અને સાથે સૂતા દેખાઈ રહ્યા છે . શું બિગ બૉસમાં વધુ એક લવ સ્ટોરીનો આરંભ થયો છે . દર્શકો વચ્ચે ચર્ચામાં જળવાઈ રહેવા સ્પર્ધકો લડતા - ઝગડતા અને રોમાંસના ઉંડાણ સુધી ઉતરી જાય છે . કંઇક એવુ જ થઈ રહ્યું છે બિગ બૉસ 8માં . અગાઉ સોનાલી અને ઉપેન પટેલની નિકટતાઓ નજરે પડી હતી . બિગ બૉસ 7માં અરમાન કોહલી અને તનીષા મુખર્જીએ હદો ઓળંગી હતી , તો બિગ બૉસ 8માં સોનાલી રાઉત તનીષા કરતા એક ડગલુ આગળ જણાય છે . સોમવારના એપિસોડમાં સોનાલીએ ખુલ્લેઆમ પ્રણીત સામે ઇકરાર કર્યો કે તેમને ગૌતમ પસંદ છે . તે પછી સોનાલીએ ગૌતમને પોતાની પથારીમાં આવવાનું કહ્યું અને ગૌતમ સાથે સોનાલી મોડી રાત સુધી ચર્ચા કરતા દેખાયાં . બિગ બૉસના ઘરમાં સુશાંત સોનાલીને કહે છે કે તેઓ ગૌતમ સાથે પોતાની વાત આગળ કેમ નથી વધારતા . જવાબમાં સોનાલી કહે છે - મને લાગે છે કે ગૌતમ શરમાય છે અને પોતાની લાગણીઓનો ઇકરાર નથી કરી શકતાં . સોનાલીના દિલની વાત ગૌતમ સુધી પહોંચાડવામાં પ્રણીત મદદ કરે છે . પ્રણીત ગૌતમને કહે છે કે આખરે તેઓ કેમ આગળ નથી વધતા , છોકરી પોતે પોતાની ફીલિંગ્સ વ્યક્ત કરી રહી છે . જવાબમાં ગૌતમ પ્રેમથી કહે છે - સબ્ર કા ફલ મીઠા હોતા હૈ . ચાલો તસવીરોમાં બતાવીએ ગૌતમ - સોનાલીની ઇંટીમેસી :